KOMENTE DHE REKOMANDIME
MBI RAPORTIN E MONITORIMIT PËR 4 MUJORIN E PARË TË VITIT 2023                                                                PËR MINISTRINË E ARSIMIT DHE SPORTIT 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Arsimit, Sportit dhe Rinisë në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2023, ka hartuar, programuar dhe zhvilluar politikat kombëtare arsimore, në përputhje me programin e qeverisë së Republikës së Shqipërisë. Detajimi i buxhetit për vitin 2023 është mbështetur në programin buxhetor afatmesëm, si dhe në prioritet e përcaktuara në programin e qeverisë.
 Programet për të cilat kjo ministri administron fondet për vitin 2023, janë: 
1. Programi  “Planifikim, Menaxhim dhe Administrim”
2. Programi  “Arsimi Bazë”
3. Programi  “Arsimi i Mesëm i Përgjithshëm”
4. Programi  “Arsimi  Universitar”
5. Programi  “Fonde për shkencën”
6. Programi  “Zhvillimi i Sportit”
Ministria e Arsimit dhe Sportit në raportin e monitorimit për 4 mujorin e parë të vitit 2023 ka raportuar për realizimin e produkteve dhe treguesve të performancës nga përdorimi i fondeve të planifikuara për periudhën raportuese për programet sa më poshtë:  

Programi “Arsimi Bazë”, qëllimi i këtij programi është “Sigurimi i një arsimi cilësor për të gjithë nxënësit duke përmirësuar kushtet e mësimdhënies e mësimnxënies duke siguruar kushte të barabarta për pjesëmarrje në arsimin bazë, për të gjithë fëmijët e grup moshës në arsimin parashkollor dhe atë të detyruar”. Përgjatë 4 mujorit të parë të vitit 2023, për arritjen e qëllimit kanë kontribuar produktet, performanca e të cilave është realizuar, si më poshtë:
· Ndjekin arsimin 9-vjeçar rreth  251,207 nxënës.
· U ofrua shërbimi i transportit me fonde të buxhetit, për të mbuluar shpenzimet për transportin e rreth 45,800 nxënës që kanë vendbanimi mbi 2 km nga shkolla dhe mësues që punojnë mbi 5 km nga vendbanimi/qendra e përhershme e punës në shkollë me një kosto prej rreth 309 milionë lekë.
· [bookmark: _GoBack]Janë rreth 140 nxënës me aftësi të veçanta që përfitojnë shërbim arsimor, më një kosto prej 32 milionë lekë për 4 mujorin e parë të vitit 2023.

Programi “Arsimi Mesëm i Përgjithshëm” objektivat e të cilit janë:
· Sigurimi i kushteve dhe garantimi i aksesit per çdo nxenes të arsimit baze për të ndjekur arsimin e mesëm, të lartë
· Reformimi i sistemit arsimor permes rritjes se kapaciteteve te stafeve  mesimore, konsolidimit te kurrikules se re te klases 10-11- 12, si dhe zbatimit me sukses te saj.
· Realizimi i Maturës Shtetërore dhe  portali "Mësues për Shqipërinë" 2021-2023
Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2023, është realizuar, si më poshtë:
· Ndjekin arsimin e mesëm rreth 73,042 nxënës.
· Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5,300 mësues  dhe nxënës të AML për vitin shkollor 2022-2023, shoqëruar me një kosto prej 31 milionë lekë.                                                                                                                 
· Kanë përfituar tekste mësimore falas 16,000 nxënës të grupeve sociale në nevojë, për vitin shkollor 2022-2023.

Në programin “Arsimi Lartë”, gjatë 4 mujorit të parë të vitit 2023, është synyar realizimi i objektivave sa më poshtë:

· Rritja e cilësisë së mësimdhënies nëpërmjet kualifikimit shkencor të stafit akademik me 5% deri 10% në vit, rritjes së numrit të stafit akademik me kohë të plotë duke synuar uljen se raportit pedagog/student në 1/20.
· Garantimi i aksesit në bazë të meritës si dhe rritja e dimensionit social në AL duke mbështetur me bursë financiare  individët që duan të ndjekin studimet në arsimin e lartë nga kategoritë sociale në nevojë  në masën 16% deri 18% në vit të studentëve të ciklit të parë dhe të dytë dhe në përputhje me parimet e barazisë gjinore
· Akreditimi i programeve të studimit konform kërkesave ligjore.
· Përmirësimi i standardeve, infrastrukturës akademike duke rritur raportin sipërfaqe/student vende në kërkimore në laboratore dhe në biblioteka.

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2023, është realizuar, si më poshtë:
· Kanë ndejkur ciklin e parë të studimeve 73,000 studentë, me një kosto vjetore prej 2.7 miliard lekë.
· Kanë përfituar bursa dhe mbështetje financiare për akomodim në shtëpit e studentëve rreth 19,000 studentë, shoqëruar me një kosto për 4 mujorin e parë të vitit 2023, prej 571 milionë lekë.
· Janë ndërtuar dhe rikonstruktuar 16 laboratorë përgjatë 4 mujorit të parë të vitit 2023, me një kosto vjetore prej 63 milionë lekë.

II.  “Karakteristika kryesore të performancës së shpenzimeve”

Në fund të 4 mujorit të parë të vitit 2023, situata në lidhje me realizimin e shpenzimeve të buxhetit, krahasuar me planin e vitit 2023, sipas të dhënave të gjeneruara nga SIFQ, paraqitet si më poshtë:
	Emërtimi
	% e realizimit të shpenzimeve                                  
     kundrejt  planit 2023

	Planifikimi, Menaxhimi dhe Administrimi (01110)
	29.73%

	Arsimi Baze (përfshire parashkollorin) (09120)
	32.09%

	Arsimi i Mesëm (i përgjithshëm) (09230)
	28.69%

	Arsimi Universitar (09450)
	25.37%

	Fonde për Shkencën (09770)
	9.83%

	Zhvillimi i Sportit (08140)
	14.82%

	                       Totali
	29.01%



Siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për 4 mujorin e parë të vitit 2023, është realizuar në rreth 29% të planit vjetor, apo 4% më e ulët se mesataria e periudhës, e cila vjen për arsye të realizimit të shpenzimeve kapitale në nivele dukshëm më të ulta se trendi normal i periudhës. Duke e parë këtë realizim sipas programeve, vërejmë se përqindja e realizimit të shpenzimeve varion në nivele të ndryshme duke filluar nga rreth 10% të planit vjetor në programin “Fonde për Shkencën” në 32% të planit vjetor në programin “Arsimi Bazë”.
Sipas zërave përbërës të shpenzimeve, sipas të dhënave të gjeneruara nga SIFQ situata, në fund të 4 mujorit të parë të vitit 2023, paraqitet e tillë:
	Emërtimi
	Shpenzime korente
	Shpenzime kapitale  

	1.Planifikim Menaxhim Administrim
	31.81%
	1.74%

	2. Arsimi Bazë
	33.48%
	8.96%

	3. Arsimi i Mesëm i Përgjithshëm
	32.14%
	8.29%

	4. Arsimi i Universitar
	27.12%
	7.62%

	5. Fonde për Shkencën
	9.24%
	10.46%

	6. Zhvillimi i Sportit
	22.80%
	1.87%

	                         Totali
	31.14%
	8.27%



Pra siç shikohet nga tabela e mësipërme, shpenzimet korente, në total për ministrinë, janë realizuar në rreth 31% të planit vjetor me ndryshime, pra në linjë me mesataren e periudhës,. Ndërkohë për programin “Arsimi Bazë” dhe “Arsimi i Mesëm i Përgjithshëm” vihet re nje tejkalim i shpenzimeve bazuar në planin vjetor të akorduar për këto programe. Shpenzimet për investime, për gjatë 4 mujorit të parë të vitit 2023 në total kanë një realizim prej 8%, pra vihet re nje realizim ndjeshëm më i ulët se mesataria e periudhës me një diferenc prej 24%.
III. Struktura e shpenzimeve për çdo program sipas buxhetit fillestar 2023, planit të buxhetit me ndryshime, si dhe realizimit të 4M të vitit 2023, paraqitet si më poshtë:

	
	Buxhetit fillest.
	Buxheti ndryshuar
	Fakti

	1.Planifikim Menaxhim Administrim
	1.69%
	1.63%
	1.67%

	2. Arsimi Bazë
	53.61%
	51.83%
	57.33%

	3. Arsimi i Mesëm i Përgjithshëm
	17.02%
	16.46%
	16.28%

	4. Arsimi i Universitar
	24.55%
	26.84%
	23.47%

	5. Fonde për Shkencën
	2.19%
	2.33%
	0.79%

	 6. Zhvillimi i Sportit
	0.95%
	0.91%
	0.47%

	Totali i Ministrisë
	100%
	100%
	100%


Vërejmë që në strukturën e programeve gjatë 4 mujorit të parë të vitit 2023 ka pasur ndryshime të vogla në krahasim me planin e miratuar me ligjin e buxhetit. Duke parë strukturën e realizimit të shpenzimeve në fakt për 4 mujorin e parë të vitit 2023,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arsimi Bazë” me rreth 57 % të totalit të shpenzimeve, me rreth 23 %  të totalit të shpenzimeve në programin “Arsimi Universitar” si dhe në programin “Arsimi i Mesëm i Përgjithshëm” me 16% të totalit të shpenzimeve.


IV. Informacion mbi volumin dhe madhësinë e ndryshimit të buxhetit.
Për programet e kësaj ministrie situata në lidhje me ndryshimet e ndodhura përgjatë 4 mujorit të parë të vitit 2023, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, situata paraqitet në tabelën e mëposhtme:                                                 
                                                                                                                               Në mijë lekë
	
Programet
	Buxheti fillestar 
	Buxheti me ndryshime
	Diferenca

	
	(1)
	(2)
	(3=2-1)

	1.Planifikim Menaxhim Administrim
	795,879
	797,229
	1,350

	2. Arsimi Bazë
	25,290,434
	25,331,434
	41,000

	3. Arsimi i Mesëm i Përgjithshëm
	8,030,687
	8,043,187
	12,500

	4. Arsimi i Universitar
	11,580,000
	13,118,795
	1,538,795

	5. Fonde për Shkencën
	1,031,000
	1,138,418
	107,418

	6. Zhvillimi i Sportit
	446,000
	446,100
	100

	                        TOTALI I MINISTRISË
	47,174,000
	48,875,163
	1,701,163



Pra siç shikohet nga tabela në krahasim me ligjin fillestar, plani i buxhetit për 4 mujorin e parë të vitit 2023 ka ndryshime. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë, fondet e trashëguara për programin Arsimin Universitar si dhe akordimi i grantit me qëllim mbështetjen financiare të studentëve të shkëlqyer të cilët ndjekin programet e studimit që përbëjnë prioritet kombëtar për vitin 2023.
IV.  Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                                                         Në 000/lekë
	
Programet
	Shpenzime korente
	Shpenzime kapitale
	Totali i shpenzimeve

	
	Min.
	Thes.
	Dif.

	Min.
	Thes.
	Dif.
	Min.
	Thes
	Dif.

	Planifikimi, Menaxhimi dhe Administrimi
	236,080
	236,080
	0
	958
	959
	-1
	237,038
	237,039
	-1

	Arsimi Baze (perfshire parashkollorin)
	8,006,638
	8,000,090
	6,548
	128,818
	128,818
	0
	8,135,456
	8,128,908
	6,548

	Arsimi i Mesem (i pergjithshem)
	2,211,476
	2,211,476
	0
	96,304
	96,305
	-1
	2,307,780
	2,307,780
	-1

	Arsimi Universitar
	3,237,842
	3,237,812
	30
	71,422
	89,945
	-18,523
	3,309,264
	3,327,757
	-18,493

	Fonde per Shkencen
	54,393
	54,393
	0
	39,107
	57,540
	-18,433
	93,500
	111,933
	-18,433

	Zhvillimi i Sportit dhe Rinise
	62,947
	62,947
	0
	17,222
	3,173
	14,049
	80,169
	66,120
	14,049

	TOTAL
	13,809,376
	13,802,798
	6,578
	353,831
	376,739
	-22,908
	14,163,207
	14,179,537
	-16,329



Siç vihet re nga tabela, rezulton se të dhënat faktike të raportuara nga ministria me të dhënat faktike të siguruara nga sistemi informatik financiar i qeverisë  (SIFQ) ka mospërputhje, për shpenzimet korente dhe kapitale me financim të brendshëm dhe financim të huaj.
Nga të dhënat e sistemit Informatik Financiar të Qeverisë konstatojmë se përgjatë 4 mujorit të parë të vitit 2023 për këtë ministri janë realizuar të ardhura jashtë limit në total 503.8 milionë lekë.




V. Komente dhe rekomandime 

· Përmbajtja e raportit të monitorimit nuk është dërguar në përputhje me afatet kohore të përcaktuara në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”.
· Të dhënat faktike të raportuara nga ministria me të dhënat faktike të siguruara nga sistemi informatik financiar i qeverisë për periudhën kanë mospërputhje për zërin e shpenzimeve korente dhe kapitale me financim të brendshëm.
· Lidhur me përmbajtjen e raportit të monitorimit, konstatojmë se:
· Nga ana juaj nuk është paraqitur i plotësuar aneksi nr. 4, i përcaktuar sipas Udhëzimit 22/2016.
· Mungon relacioni shoqërues 

· Theksojme se Anekset si dhe relacioni shpjegues i Raportit të Monitorimit për 4mujorin e parë të vitit 2023, nuk janë të sigluara nga Drejtuesit e EMP apo Sekretari i Përgjithshëm. 

· Lidhur me përdorimin e informacionit të siguruar nga sistemi AFMIS vihet re se:
· Nga ana juaj, nuk jane plotësuar vlerat faktike për sasitë e produkteve në modulin BPPM, raporti nr. 16, për 4 mujorin e parë të vitit 2023.


VI. Publikimi 
Raporti i Monitorimit për 4 mujorin e parë të vitit 2023, nuk është publikuar në faqen zyrtare të Ministrisë së Arsimit, Sportit dhe Rinisë.
Linku:
 https://arsimi.gov.al/buxheti-dhe-financat/






